<classify> AVELINE KITOMARY -DAR ES SALAAM JUMLA ya wagonjwa 12 ambao mishipa yao ya damu ya moyo imeziba kwamuda mrefu, wanatarajiwa kufanyiwa upasuaji unaohitaji utaalamu wa hali ya juukatika kambi maalumu ya matibabu inayofanyika katika Taasisi ya Moyo JakayaKikwete JKCI. Akizungumza na waandishi wa habari jana Dar es Salaam, daktari bingwa wa moyo, mbobezi wa moyo namzibuaji wa mishipa ya damu ya moyo wa JKCI, Peter Kisenge alisema kambi hiyoya siku tatu wanaifanya kwa kushirikiana na daktari kutoka nchini Saudi Arabiana Shirika la Madaktari Afrika la nchini Marekani. Matibabu ya wagonjwa ambao mishipa yao ya damu imeziba na kukaa kwamuda mrefu bila ya kupata matibabu ni magumu na yanahitaji utaalamu wa hali yajuu. Kupitia kambi hii wagonjwa wenye matatizo hayo watapata matibabu, alisemaDk. Kisenge ambaye pia ni mkurugenzi wa tiba ya moyo. Alisema aina ya matibabu yanayofanyika ni ya kuzibua mishipa ya damuya moyo kwa njia ya upasuaji mdogo wa moyo wa bila kufungua kifua kwa kutumiamtambo wa Cathlab ambapo mgonjwa anatobolewa tundu dogo katika mshipa wa damuwa mkono. Upasuaji wa aina hii una faida kubwa kwa mgonjwa kwani baada yamatibabu kukamilika anaweza kukaa hospitali kwa muda wa saa chache nakuruhusiwa kurudi nyumbani bila kulazwa wodini. Faida nyingine inayopatikana katika kambi hii ni utoaji wa mafunzoambayo yatawawezesha madaktari kutoka JKCI kuendelea kutoa huduma hizi siku zambeleni, alieleza Dk. Kisenge. Aidha aliwaomba madaktari nchini kutuma wagonjwa waliopo mikoaniwenye matatizo ya moyo, hasa wenye matatizo ya mishipa ya damu ya moyoiliyoziba ili waweze kupata matibabu sahihi katika taasisi hiyo. Kwa upande wake, daktari mbobezi wa moyo na mzibuaji wa mishipa yadamu ya moyo kutoka Shirika la Madaktari Afrika la nchini Marekani, Eric Powers,alisema madaktari kutoka shirika hilo wamekuwa wakitoa mafunzo ya mara kwa marakwa wataalamu wa JKCI na sasa wanatoa mafunzo ya uzibuaji wa mishipa ya damu iliyoziba kwa muda mrefu kupitiamishipa iliyopo kwenye mikono.  <topic>: KITAIFA 